IKT+og+tilpasset+opplæring+-+sammendrag


 * IKT og tilpasset opplæring **

Jeg har valgt å skrive om //IKT og tilpasset opplæring// som er skrevet av Tore Brøyn og Jon-Håkon Schultz (Red.). Denne boken fanget min interesse da jeg ønsker å se og bidra til at alle elever får mestringsfølelse og fordi jeg syntes tittelen er veldig aktuell. Tilpasset opplæring (TPO) er et spennende tema og målet er at alle elever skal få opplæring og oppleve mestring på sitt nivå. Etter snart fem år på Høgskolen i Vestfold samt praksis gjennom studier og med faste vikartimer har jeg opparbeidet meg endel erfaring, og jeg ser at det å gjennomføre TPO i skolen, etter kravene fra LK06, er en stor utfordring for de aller fleste lærere. Men intensjonen og lovvedtaket om at alle elever har rett til tilpasset opplæring er meget bra og en nødvendighet. Dette er en diskusjon jeg ikke skal ta med videre i oppgaven, men jeg syns det var på plass å påpeke det da dette er en del av hverdagen til stadig mer pressede lærere. Det jeg skal videre i denne teksten er å kortfattet og tydelig formidle hva boken //IKT og tilpasset opplæring// handler om.

Forordet i boken oppsummerer tittelen på boken på en kortfattet og fin måte. Forfatterne nevner også at dette er 2. utkast av boken, og det fordi utviklingen av hvordan man bruker teknologien har skutt voldsom fart. Vi lever i et samfunn hvor pc og Internett har fått stor plass i hverdagen og vi er storforbrukere av duppedingser som Smartphone, nettbrett, data og Tv. Videre gir forordet en fin introduksjon til boka, og beskriver de ulike kapitlene og hva som er bearbeidet fra den tidligere versjonen.

// Hva kjennetegner et godt program for barn med lærevansker? // Dette kapitlet omhandler hvordan lærere skal bruke pedagogiske programmer og undervisnings programmer på en hensiktsmessig måte. Det finnes drill-, øvelses-, lære-, simulerings- og problemløsningsprogrammer, men uten noen spesiell kunnskap som kan utnytte disse programmene er det vanskelig for en lærer å vite hvilke programmer som skal velges. Dette kapitlet gir en god veiledning på pedagogiske programmer.

// IKT og tilpasset opplæring i matematikk // ==== Med LK06 skal IKT integreres i alle fag, og det skal være en ferdighet som elevene mestrer, og derfor skal også matematikk ha data i undervisningen. Jeg syntes dette er meget interessant, og det er også et stort og enkelt hjelpemiddel når man mestrer programmene. Kapitlet oppsummerer enkelte læringssyn samt forklarer hvordan programmer fungerer i matematikken. Det står også noe om IKT til eksamen i matematikk, noe som virker spennende fordi det ser ut til at IKT kan brukes i eksamenssammenheng i matematikk. Det jeg savner er eksemplifisering av programmer, slik som f.eks. Geogebra som er et fantastisk geometriprogram som også finnes på norsk. ====

// Tilgjengelighet for funksjonshemmede //
==== Dette kapitlet handler om hvordan elever med nedsatt funksjon kan bruke en datamaskin. Det beskriver Windows sine tilgjengelighetsfunksjoner som f. eks; Det generelle, mus, tastatur, skjerm og lyd. Kapitlet tar også for seg hvordan man kan bruke programmer som et hjelpemiddel for funksjonshemmede. ====

// Generelle lærevansker og bruk av IKT // Dette kapitlet handler om hvordan elever med generelle lærevansker kan få hjelp ved bruk av IKT. Det står også litt om TPO, elevforutsetninger, motivasjon og individuell opplæringsplan (IOP).

// IKT som hjelpemiddel for elever med lese- og skrivevansker // Dette kapitlet handler i stor grad om hvordan man skal bruke data for å hjelpe elever som har lese- og skrivevansker. Det tar for seg hva lese- og skrivevansker er, hvordan kartlegging og tiltak foregår og tips til hvordan elever kan dra nytte av data – f.eks. arbeidsmappe og mappestruktur. Kapitlet sier også noe om pedagogisk programvare og bruk av Internett.

// Pedagogisk programvare for elever med konsentrasjonsvansker // Her tar de for seg hvordan man kan hjelpe elever med konsentrasjonsvansker, f.eks. hvordan elever med ADHD kan få hjelp av ulike pedagogiske programmer. Det gis først en definisjon av ADHD, hvilke vansker det medfører, pedagogisk programvare samt positive belønninger av utførte oppgaver – og ved positive belønninger menes det at man får positive og korrigerende tilbakemeldinger som man ikke får ved tradisjonelle oppgaver.

// Uten skjerm og mus // Dette kapitlet er noe av det samme som kapittel 3 tar for seg, men mye mer detaljert og det tar for seg mange pedagogiske programmer og hjelpemidler.

// Læring og IKT – Et perspektiv og en oversikt // Her viser de oss hvordan vi kan forstå relasjonen mellom læring og IKT. Forfatterne skriver noe generelt om IKT og utviklingstrekk. Det blir også drøftet IKT som kulturelle utvidelser, det sosiokulturelle læringsperspektivet og IKT og noen norske prosjekter.